এসআইআর আবহে সোনাগাছির যৌনকর্মীদের জন্য বিশেষ শিবির কমিশনের

ওয়েব ডেস্ক: সমাজের বেড়াজালে আটকে যারা পরিবারের কাছে পরিচয় গোপন করে রেখেছেন তাদের কাছে ২০০২ – র নথি জোগাড় করা কার্যত অসম্ভব। তারা হলেন, যৌনকর্মীরা । এশিয়ার বৃহত্তম যৌনপল্লি সোনাগাছিতে (Sonagachi) এসআইআর আতঙ্ক নিয়ে কম প্রশ্ন ওঠেনি। তাদের কথা মাথায় রেখে রাজ্যের মুখ্য নির্বাচনী আধিকারিক (সিইও) মনোজ আগরওয়ালকে চিঠি লিখে সমাধানের আর্জিও জানায় তিন সংগঠন।

এসআইআর আবহে তাদের ভবিষ্যত কী হবে, টা নিয়ে জোরদার চর্চা শুরু হয়েছিল। তবে, এরমধ্যেই নড়েচড়ে বসল নির্বাচন কমিশন। সূত্রের খবর, রাজ্যের সিইও দফতর যৌনকর্মীদের জন্য একটি স্পেশ্যাল ক্যাম্প করতে চলেছে সোনাগাছি এলাকায়। যেখানে কমিশনের আধিকারিক হিসেবে ইআরও স্বয়ং উপস্থিত থাকবেন। তিনি ক্যাম্পে বসে শুনবেন কাদের কী সমস্যা রয়েছে। সব কিছু খতিয়ে দেখে তাঁদের যাতে ভোটার কার্ড হয়ে যায়, কমিশনের সঙ্গে কথা বলে তিনিই সেই সিদ্ধান্ত নেবেন।

আরও পড়ুন: চিঠি পাঠিয়ে কড়া বার্তা কমিশনের, পাল্টা তোপ অভিষেকের

যৌনকর্মীদের অভিযোগ, ২০০২ সালের নথি সংগ্রহ করা তাঁদের পক্ষে প্রায় অসম্ভব। তাই সদ্য চালু হওয়া ক্যাম্পগুলির মাধ্যমে সমস্যা দূর হলে বহু মানুষের দীর্ঘদিনের আতঙ্ক কাটতে পারে বলে আশা করছেন তাঁরা।